ΓΡΑΠΤΗ ΕΡΩΤΗΣΗ E-1988/03

υποβολή: Daniel Varela Suanzes-Carpegna (PPE-DE) προς την Επιτροπή

(16 Ιουνίου 2003)

Θέμα: Χρηματοδότηση των μεικτών εταιρειών στον τομέα της αλιείας

Ως αποτέλεσμα της μεταρρύθμισης της Κοινής Αλιευτικής Πολιτικής που εγκρίθηκε τον περασμένο Δεκέμβριο, η χρηματοδοτική ενίσχυση που παρέχεται στο πλαίσιο του ΧΜΠΑ στις μεικτές εταιρείες θα καταργηθεί στα τέλη του 2004. Σύμφωνα με πληροφορίες της Ευρωπαϊκής Επιτροπής, η ΕΕ αποδέσμευσε 2 400 εκατομμύρια ευρώ για τη χρηματοδότηση μηχανισμών στήριξης του ευρωπαϊκού ιδιωτικού τομέα σε τρίτες χώρες, στους οποίους θα μπορούσε να έχει πρόσβαση ο τομέας της αλιείας.

1. Θα μπορούσε η Επιτροπή να μας ενημερώσει σχετικά με την προέλευση των προαναφερθέντων πόρων που προορίζονται για την ενίσχυση του ευρωπαϊκού ιδιωτικού τομέα σε τρίτες χώρες·

2. Θα μπορούσε η Επιτροπή να μας παράσχει πληροφορίες για το πότε, μέσω ποίων διαδικασιών καιπό ποίους όρους θα μπορεί ο ευρωπαϊκός τομέας της αλιείας να επωφεληθεί των εν λόγω ενισχύσεων·

3. Με δεδομένη τη σημαντική τους αξία ως μέσων συνεργασίας για την ανάπτυξη τρίτων χωρών, καθώς και ως μέσων δημιουργίας θέσεων απασχόλησης στον κοινοτικό αλιευτικό τομέα και στις περιφέρειες του στόχου 1 της ΕΕ, οι οποίες εξαρτώνται σε μεγάλο βαθμό από τον συγκεκριμένο τομέα, θα μπορούσε η Ευρωπαϊκή Επιτροπή να μας ενημερώσει εάν εξακολουθεί να διαβλέπει το ενδεχόμενο διατήρησης των ενισχύσεων που παρέχονται στις μεικτές εταιρείες στο πλαίσιο του ΧΜΠΑ και μετά το 2004, είτε στο πλαίσιο των ισχυουσών αλιευτικών συμφωνιών είτε εκτός του πλαισίου αυτού, λαμβάνονταςπόψη ότι το 78 % των μεικτών εταιρειών εδρεύουν σε τρίτες χώρες με τις οποίες η ΕΕ δεν έχει συνάψει τέτοιες συμφωνίες·

Απάντηση του κ. Fischler εξ ονόματος της Επιτροπής

(9 Ιουλίου 2003)

Η Κοινότητα και οι χώρες της ζώνης Αφρικής Καραϊβικής Ειρηνικού (ΑΚΕ) συμφώνησαν στα πλαίσια της συμφωνίας σύνδεσης ΑΚΕ-ΕΚ πουπεγράφη στο Κοτονού στις 23 Ιουνίου 2000, να διαθέσουν για τον ιδιωτικό τομέα και για το δημόσιο τομέα που τυγχάνει εμπορικής διαχείρισης, στις χώρες ΑΚΕ και την Ευρώπη, κονδύλια επενδύσεων ύψους 2,2 δισεκατομμυρίων ευρώ. Διατίθενται επίσης και άλλα κονδύλια επενδύσεων στα πλαίσια της συνεργασίας μεταξύ της Κοινότητας και των αναπτυσσόμενων χωρών της ζώνης της Μεσογείου, της Λατινικής Αμερικής και της Νότιας και Νοτιανατολικής Ασίας.

Από την πραγματική έναρξη ισχύος της συμφωνίας του Κοτονού, την 1η Απριλίου 2003, τα κονδύλια ΑΚΕ-ΕΚ που χαρακτηρίζονται ως διευκόλυνση επενδύσεων,πάγονται στη διαχείριση της Ευρωπαϊκής Τράπεζας Επενδύσεων (ΕΤΕ). Επιτρέπουν τη χρηματοδοτική στήριξη των επενδύσεων στις χώρες ΑΚΕπό τη μορφή δανείων, συμμετοχής στο κεφάλαιο και παροχής εγγυήσεων. Είναι επίσης δυνατόν να χρηματοδοτήσουνπό ορισμένους όρους, δημόσιες επιχειρήσεις,ποδομές και ιδιωτικά έργαπό ιδιαίτερες συνθήκες.

Η διευκόλυνση ανταποκρίνεται στα αιτήματα του ιδιωτικού τομέα. Κατά συνέπεια τα κονδύλια αυτά δεν προορίζονται για συγκεκριμένες χώρες ή τομείς, παρόλο που ο τομέας της αλιείας είναι παραγωγική και εμπορική δραστηριότητα σημαντική για τις χώρες ΑΚΕ, και είναι φυσικό ένα μέρος των κονδυλίων αυτών να είναι δυνατόν να χρησιμοποιηθεί από τον ιδιωτικό τομέα που ανήκει στον τομέα αυτόν.

Οι διαδικασίες και οι όροι επιλεξιμότητας για την πρόσβαση στις χρηματοδοτήσεις διατίθενται από την ΕΤΕ. Η τελευταία είναι δυνατόν να επέμβει άμεσα ή έμμεσα μέσω δικτύου οικονομικών οργανισμών είτε ευρωπαϊκούς είτε στις χώρες ΑΚΕ με τους οποίους συνεργάζεται.

Όσον αφορά ιδιαίτερα την πρόσβαση στα κονδύλια για τις ευρωπαϊκές εταιρίες στον τομέα της αλιείας, η Επιτροπή βρίσκεται στο στάδιο της δημιουργίας σε στενή συνεργασία με την ΕΤΕ και άλλων οργάνων στήριξης της ανάπτυξης του ιδιωτικού τομέα, μιας πολιτικής για την ευαισθητοποίηση του τομέα, που αποβλέπει ιδιαίτερα στηνποστήριξη των επενδύσεων στις χώρες ΑΚΕ.

Όσον αφορά τις ενισχύσεις για τη δημιουργία μικτών εταιριών, αυτές καθορίζονται όπως τοπενθυμίζει το Αξιότιμο Μέλος του Ευρωπαϊκού Κοινοβουλίου, από τον κανονισμό (ΕΚ) αριθ. 2369/2002(1). Κατά συνέπεια στο στάδιο αυτό η Επιτροπή δεν είναι δυνατόν να διατυπώσει ενδείξεις όσον αφορά τις εξελίξεις πέρα από την 31η Δεκεμβρίου 2004, τελική ημερομηνία που καθορίζεται στον κανονισμό αυτό για τα κριτήρια επιλεξιμότητας.

(1) Κανονισμός (ΕΚ) αριθ. 2369/2002 του Συμβουλίου, της 20ης Δεκεμβρίου 2002, για την τροποποίηση του κανονισμού (ΕΚ) αριθ. 2792/1999 για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας, ΕΕ L 358 της 31.12.2002.